61976J0053
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 3ης Φεβρουαρίου 1977 (
*1
)
Αντικείμενο της υποθέσεως:
Ερμηνεία της έννοιας των ποσοτικών περιορισμών επί των εξαγωγών και των μέτρων ισοδυνάμου αποτελέσματος του άρθρου 34 της Συνθήκης ΕΟΚ.
Διατακτικό της αποφάσεως:
Οι παρατιθέμενοι στο άρθρο 34 της Συνθήκης ΕΟΚ όροι «ποσοτικοί περιορισμοί επί των εξαγωγών και μέτρα ισοδυνάμου αποτελέσματος» πρέπει να θεωρείται ότι αναφέρονται στη ρύθμιση κράτους μέλους που απαιτεί για την απλή εξαγωγή ορισμένων εμπορευμάτων άδεια ή, αντ' αυτής, πιστοποιητικό καταλληλότητας, το οποίο είναι δυνατό να μη χορηγείται όταν η ποιότητα του προϊόντος δεν ανταποκρίνεται προς ορισμένες προδιαγραφές που καθορίζει ο οργανισμός που εκδίδει το εν λόγω πιστοποιητικό, τούτο δε ακόμη και αν η έκδοση του πιστοποιητικού αυτού δεν συνοδεύεται από την επιβολή κάποιας φορολογικής επιβαρύνσεως.
Πρόταση του γενικού εισαγγελέα:
Πρότεινε να δοθεί στο προδικαστικό ερώτημα η απάντηση ότι η απαγόρευση των ποσοτικών περιορισμών επί των εξαγωγών και των μέτρων ισοδυνάμου αποτελέσματος του άρθρου 34 της Συνθήκης ΕΟΚ εφαρμόζεται στη ρύθμιση κράτους μέλους που απαιτεί για την εξαγωγή ορισμένων εμπορευμάτων άδεια εξαγωγής ή πιστοποιητικό καταλληλότητας που χορηγείται έπειτα από έλεγχο της ποιότητας, τα οποία δεν χορηγούνται για τα ίδια εμπορεύματα που έχουν τεθεί σε κυκλοφορία εντός του κράτους.
(
*1
)	Γλώσσα διαδικασίας: η γαλλική.